320 
belőle. Valószínűleg kerti szökevény, mert Diósgyőr község virágos 
kertjeiben több helyen láttam. 
Clemaüs alpina (L.) Mill. Felsőhámor. A szentléleki patak 
kezdetén, közel a faluhoz, bőven. 
Ranunculus pedatus \Y. K. Előfordul a dombvidéken is, 
sovány andezittuffás talajon, pl. Miskolczon az Ágazaton, Kisgyő- 
rön a Halomváron, sőt Hulják J. egy közös kirándulás alkalmá- 
val a Tarkőhöz közel talált belőle néhány szálat. 
Ranunculus cassubicus L. Diósgyőr falu, a papirgyár táján, 
a turista ösvény mentén. Hámor, a falu alatt ; Garadnavölgy, a 
létrási úton felül; Gyertyánvölgy, a kácsi ösvény és országút 
összeszögellésénél, mindenütt árnyas, északi fekvésekben, bőven. 
Fumaria rostellata Knaf és F. Schleicherii Soy. Vill. Napos, 
meszes, köves hegyoldalakon. Kisgyőr, Galyahegy, Hámor. Király- 
kát völgye és Szeletahegy. 
Biscutella laevigata L. Hulják János találta Bélapátfalván, a 
Bélkőtetőn. 
Thlaspi Jankae Kern. A Bükk fensíkjain, pl. Nagymezőn, 
helyenként bőven. A dombvidéken Szirmabesenyő, Miskolcz, 
Alsóábrány körül kaszálókon, szőlők szilvásaiban bőven. Terjedő 
növény, mely az Alföldön is előrenyomul s Szirmán, Kistokajon 
át egész Sajóládig követhető. 
Sisymbrium orientale L. Barczika, a falu mellett, a boros- 
pinczék táján. 
Alyssum montanum L. Kisgyőr, Nagygalya és Ruda hegyek 
erdőtlen, köves hegyhátán, bőven. 
Bunias orientalis L. E keleti növényt, Szendrey János is említi 
Miskolczról, a Kalló-malom környékéről. Ott én nem találtam s 
nem is találhattam, mert a földeket felszántották. Miskolczon 
azonban, a bábonyi bérczen tényleg előfordul néhány példányban, 
de az eke és kapa itt is erősen szorongatják. 
Arabis auriculata Lám. Kevéstalajú kopár hegytetőkön a 
Keresztes sziklán, Kőháton és Tarkőn, bőven. 
Hesperis sibirica L. Hegyoldalakon utak mellett, gyér erdős, 
bokros hegytetőkön a Bükkben, bőven. Hámor, a hollósi úton ; 
Felsőhámor körül. Ujhuta felett, az Albagoly hegytetőn ^ clavata 
Borb. és p candida Kit. változatokkal. 
Hesperis tristis L. Tapolcza, Nagykőmázsatetőn, Kisgyőr, a 
Nagygalya és Ruda hegyeken bőven. 
Cardamine amara L. Felsőhámortól le a hámori tóig, a 
Garadna egész folyása mentén, állandó vizes helyeken. Hámor, 
Fehérkőlápa körül, álló vizekben, forrásos helyeken. 
Reseda luteola L. Kóbor növény. Diósgyőr-vasgyár és Mis- 
kolcz körül. A diósgyőri várromon. 
